கேள்வி: யூன் சுக்-இயோல் - ஆரம்ப கால வாழ்க்கை மற்றும் கல்வி பற்றி விளக்கவும்.
பதில்: யூன் 1960 ஆம் ஆண்டில் சியோல், சியோடேமுன் மாவட்டத்தில் உள்ள யோன்ஹூய்-டாங்கில் பிறந்தார். இவர் ஹோனத்தை சேர்ந்தவர் என்று சிலர் கருத்து தெரிவித்தனர். ஆனால், அது ஒரு வதந்தி என தெரிவிக்கப்பட்டது. அவரது தந்தை, யூன் கி-ஜூங் நோன்சானில் பிறந்தார். மற்றும் யோன்செய் பல்கலைக்கழகம் மற்றும் ஹிட்டோட்சுபாஷி பல்கலைக்கழகத்தில் பட்டம் பெற்ற ஓய்வுபெற்ற கல்வியாளர் ஆவார். இவரின் தந்தை பின்னர் கொரிய புள்ளியியல் சங்கத்தை நிறுவினார் மற்றும் இப்போது கொரியா குடியரசின் தேசிய அறிவியல் அகாதெமியின் முழுநேர உறுப்பினராக உள்ளார். இவரின் தாயார் காங்னேஉங்கில் பிறந்தார் மற்றும் திருமணமான பிறகு பதவியை விட்டு பணியிலிருந்து வெளியேறுவதற்கு முன்பு எவ்ஹா மகளிரிபல்கலைக்கழகத்தில் விரிவுரையாளராக இருந்தார். யூன், சூங்கம் உயர்நிலைப் பள்ளியில் பயின்றார். பின்னர் சியோல் தேசியப் பல்கலைக்கழகத்தில் சட்டம் பயின்றார். இவர் மூன் காங்-பேயின் சக ஊழியர் ஆவார். அவர் யூனை ஒரு "புறமுகர் மற்றும் உண்மையுள்ள" நபர் என்று விவரித்தார். குவாங்ஜு எழுச்சிக்குப் பிறகு, யூனும் அவரது சகாக்களும் ஒரு மாதிரி விசாரணையை நடத்தினர். அங்கு அவர் ஒரு வழக்கறிஞராக செயல்பட்டார் , குடியரசுத் தலைவரான சுன் டூ-ஹ்வானுக்கு மரண தண்டனை விதிக்க வேண்டும் என்று கோரினார். மாதிரி விசாரணையைத் தொடர்ந்து, யூன் கங்வொன் தப்பிச் சென்றார். அனிசோமெட்ரோபியா காரணமாக யூன் 1982 ஆம் ஆண்டில் தேசிய சேவையிலிருந்து விலக்கு பெற்றார். இந்த நிபந்தனையின் காரணமாக தன்னால் ஓட்டுநர் உரிமம் பெற முடியவில்லை என்று யூன் பின்னர் கூறினார். யூன் பல்கலைக்கழகத்தின் 4 ஆம் ஆண்டில் வழக்கறிஞர் தகுதித்தேர்வின் முதல் பகுதியில் வெற்றியடைந்தார். ஆனால் இரண்டாவது பகுதியில் தோல்வியடைந்தார். அடுத்த ஒன்பது வருடங்கள் தோல்வியைத் தொடர்ந்தார். இவரது முயற்சிகள் தோல்வியுற்றதற்கான காரணங்கள் தெளிவாக இல்லை, ஆனால் சுன் டூ-ஹ்வானுக்கு எதிராக அவர் நடத்திய மாதிரி விசாரணைதான் முக்கியக் காரணம் என்று பரவலாகக் கருதப்படுகிறது. அதே பட்ட வகுப்பில் ஜனநாயகக் கட்சியின் சட்டமன்ற உறுப்பினராகவும் மற்றும் பார்க் பீம்-கியின் நீதித்துறை அமைச்சராகவும் இவர் இறுதியாக 1991 ஆம் ஆண்டில் வழக்கறிஞர் தகுதித்தேர்வில் தேர்ச்சி பெற்றார்.
கேள்வி: யூன் சுக்-இயோல் - 2022 அதிபர் தேர்தல் பற்றி நீங்கள் என்ன அறிந்துள்ளீர்கள்?
பதில்: சோ குக்கின் ஊழலுக்குப் பிந்தைய விளைவுகளால் 2022 தென்கொரிய அதிபர் தேர்தலில் யூன் வலிமை வாய்ந்த அதிபர் தேர்தல் வேட்பாளராகக் கருதப்பட்டார். 2020 சனவரி தொடக்கத்தில் நடந்த பொதுத்தேர்தல் கருத்துக்கணிப்புகளில் முக்கியத்துவம் வாய்ந்த அதிபர் தேர்தல் வேட்பாளராக அறிமுகமான பிறகே கூட இந்த கருத்தாக்கம் உருவானதெனலாம். ஜனவரி 2021 வாக்கெடுப்பில் சாத்தியமான அனைத்து அதிபர் வேட்பாளர்களையும் சேர்த்து, யூன் 30.4 சதவீத வாக்குகளுடன் முன்னணியில் இருந்தார், ஆளும் ஜனநாயகக் கட்சியின் முன்னணி வேட்பாளர்களான லீ ஜே-மியுங் மற்றும் லீ நாக்-யோன் ஆகியோருக்கு கிடைத்த தனிப்பட்ட ஆதரவை விட அதிகம். 2021 ஆம் ஆண்டு சூன் 29 ஆம் நாள், அலுவல்ரீதியாக யூன் 2022 அதிபர் தேர்தலுக்கான வேட்பாளராக அறிவிக்கப்பட்டார். சூலை 12 ஆம் நாள் யூன் தென்கொரிய தேர்தல் ஆணையத்தில் சுயேச்சை வேட்பாளராகப் பதிவு செய்து கொண்டார். 2021 ஆம் ஆண்டு சூலை 30 ஆம் நாள் யூன் அலுவல்பூர்வமாக கன்சர்வேடிவ் மக்கள் அதிகாரக் கட்சியில் சேர்ந்தார். இது அப்போதைய நிலையில் தென்கொரியாவின் முக்கிய எதிர்க்கட்சியாக இருந்தது. முன்னதாக யூன் ஒரு சுயேச்சை அரசியல் வேட்பாளராக இருந்தார், இருப்பினும், இவருக்கு மக்கள் ஆதரவு முதன்மையாக கன்சர்வேடிவ்களிடமிருந்தே வந்தது. இயோயுய்டோ, சியோல் இல் அமைந்துள்ள மக்கள் அதிகாரக் கட்சியின் தலைமையகத்தில் நடந்த ஒரு சிறிய பொது விழாவில், 2022 ஆம் ஆண்டின் சக அதிபர் வேட்பாளரான சோய் ஜே-ஹியுங்கால், யூன் மக்கள் அதிகாரக் கட்சிக்கு வரவேற்கப்பட்டார். சோய் தணிக்கை மற்றும் ஆய்வு வாரியத்தின் முன்னாள் தலைவராக இருந்தார். மேலும் சமீபத்தில் தான் மக்கள் சக்திக் கட்சியில் இணைந்தார். சூலை 15 அன்று அதிகாரப்பூர்வமான உறுப்பினரானார். யூனை மக்கள் சக்தி கட்சிக்கு வரவேற்கும் விழாவில் சமீபத்தில் தேர்ந்தெடுக்கப்பட்ட கட்சித் தலைவரான லீ ஜுன்-சியோக் விழாவில் இணைத்துக் கொள்ளப்படவில்லை. அந்த நேரத்தில் அவர் சியோலுக்கு வெளியே இருந்தார்.
கேள்வி: யூன் சுக்-இயோல் - கைது ஆணை, அரசியல் மோதல் மற்றும் கைது பற்றி தகவல் சொல்.
பதில்: திசம்பர் 18, 25 மற்றும் 29 ஆகிய நாள்களில் யூன் இராணுவச் சட்டத்தை அறிவித்தது தொடர்பாக உயர் அலுவலர்களுக்கான ஊழல் புலனாய்வு அலுவலகத்தால் (CIO) மூன்று முறை விசாரணைக்கு அழைக்கப்பட்டார். அவர் எந்த அழைப்பிற்கும் பதிலளித்து கலந்து கொள்ள மறுத்துவிட்டார். திசம்பர் 31 அன்று, சியோல் மேற்கு மாவட்ட நீதிமன்றம் யூனுக்கு அதிகாரத்தைத் தவறாகப் பயன்படுத்தியது மற்றும் 2024 தென் கொரிய இராணுவச் சட்ட நெருக்கடியை ஒழுங்குபடுத்துதல் தொடர்பான குற்றச்சாட்டுகளுடன் கைது ஆணையைப் பிறப்பித்தது. யூன் அரசத் தலைவர் இல்லத்தில் தன்னை மறைத்துக் கொண்டார், அங்கு அவரது நூற்றுக்கணக்கான ஆதரவாளர்கள் கூடி காவல்துறை மற்றும் யூனின் எதிர்ப்பாளர்களுடன் மோதலில் ஈடுபட்டனர். யூன், சனவரி 1, 2025 அன்று, "இந்த தேசத்தைப் பாதுகாக்க இறுதிவரை உங்களுடன் இணைந்து போராடுவோம்" என்று உறுதிமொழி எடுத்து தனது ஆதரவாளர்களுக்கு ஒரு அறிக்கையை வெளியிட்டார். சனவரி 3 அன்று, அதிகாரிகள் அரசுத் தலைவர் குடியிருப்பு வளாகத்தில் கைது ஆணையை நிறைவேற்ற முயன்றனர், ஆனால், அரசுத் தலைவர் பாதுகாப்பு சேவையினரால் உடல் ரீதியாகத் தடுக்கப்பட்ட பின்னர் முயற்சியைக் கைவிட்டனர். சனவரி 6 அன்று முதல் கைது ஆணை காலாவதியான பிறகு, சியோல் மேற்கு மாவட்ட நீதிமன்றம் அடுத்த நாள் வரை கைது ஆணையை நீட்டித்தது. சனவரி 15 ஆம் தேதி, யூன் காவல்துறையினராலும், ஊழல் விசாரணை அலுவலர்களாலும் கைது செய்யப்பட்டார். கைது செய்யப்பட்ட முதல் தென்கொரிய அரசத் தலைவராக இவர் ஆனார்.
கேள்வி: யூன் சுக்-இயோல் - பதவியிலிருந்து நீக்கம் குறித்து விரிவாக சொல்லுங்கள்.
பதில்: ஏப்ரல் 4, 2025 அன்று, எட்டு நீதிபதிகள் கொண்ட அரசியலமைப்பு நீதிமன்றத்தில் ஒருமனதாக எடுக்கப்பட்ட முடிவானது யூனின் பதவி நீக்கத்தை உறுதிப்படுத்தியது, யூனை அதிகாரப்பூர்வமாக பதவியிலிருந்து நீக்கியது. இது அவரை தென் கொரியாவின் ஜனநாயக வரலாற்றில் மிகக் குறைந்த காலம் பதவி வகித்த அதிபராக ஆக்கியது. அவரது பதவி நீக்கத்தைத் தொடர்ந்து 60 நாட்களுக்குள் இவரைத் தொடர்ந்த அதிபரைத் தீர்மானிக்க தேர்தல் இப்போது நடைபெற வேண்டும்.
கேள்வி: யூன் சுக்-இயோல் - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: யூன் 2012 முதல் கிம் குன்-ஹீ என்பவரை திருமணம் செய்து கொண்டார். கிம், கலைக் கண்காட்சிகளில் நிபுணத்துவம் பெற்ற ''கோவானா கன்டென்ட்ஸ்'' நிறுவனத்தின் தலைவர்.